CELEX: 
Language: mt
Date: 2020-07-14 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward tal-kriterji li l-ESMA jenħtieġ li tqis biex tiddetermina jekk kontroparti ċentrali stabbilita f’pajjiż terz hijiex sistemikament importanti jew aktarx issir sistemikament importanti għall-istabbiltà finanzjarja tal-Unjoni jew ta’ wieħed jew aktar mill-Istati Membri tagħha

IL-KUMMISSJONI
                               EWROPEA

                                                       Brussell, 14.7.2020
                                                       C(2020) 4892 final

                 REGOLAMENT DELEGAT TAL-KUMMISSJONI (UE) .../...

                                           ta’ 14.7.2020

     li jissupplimenta r-Regolament (UE) Nru 648/2012 tal-Parlament Ewropew u tal-Kunsill
        fir-rigward tal-kriterji li l-ESMA jenħtieġ li tqis biex tiddetermina jekk kontroparti
            ċentrali stabbilita f’pajjiż terz hijiex sistemikament importanti jew aktarx issir
         sistemikament importanti għall-istabbiltà finanzjarja tal-Unjoni jew ta’ wieħed jew
                                     aktar mill-Istati Membri tagħha

                                   (Test b’rilevanza għaż-ŻEE)

MT                                                                                               MT
 ---pagebreak---                                 MEMORANDUM TA’ SPJEGAZZJONI

     1.       KUNTEST TAL-ATT DELEGAT
     L-Artikolu 25(2a) tar-Regolament (UE) Nru 648/2012 (EMIR) jagħti s-setgħa lill-
     Kummissjoni li tadotta att delegat li jispeċifika aktar il-kriterji li jridu jiġu applikati mill-
     Awtorità Ewropea tat-Titoli u s-Swieq (European Securities and Markets Authority, ESMA)
     meta tkun qed tiddeċiedi jekk kontroparti ċentrali (central counterparty, CCP) ta’ pajjiż terz
     hijiex sistemikament importanti jew jekk aktarx issir sistemikament importanti għall-istabbiltà
     finanzjarja tal-Unjoni jew ta’ wieħed jew aktar mill-Istati Membri tagħha.
     Dan l-att delegat huwa adottat f’konformità mal-Artikolu 82 tal-EMIR li jistipula li l-
     Kummissjoni għandha timpenja ruħha biex tikkonsulta lill-ESMA qabel ma tadotta tali att.

     2.       KONSULTAZZJONIJIET QABEL L-ADOZZJONI TAL-ATT
     Aspetti proċedurali
     Fit-3 ta’ Mejju 2019, il-Kummissjoni bagħtet lill-ESMA talba proviżorja għall-opinjonijiet
     tagħha (“parir tekniku”) dwar att delegat tal-Kummissjoni li jispeċifika l-kriterji stabbiliti fit-
     tieni subparagrafu tal-paragrafu 2a tal-Artikolu 25 tal-EMIR. Bejn id-29 ta’ Mejju 2019 u d-
     29 ta’ Lulju 2019, l-ESMA wettqet konsultazzjoni pubblika dwar l-abbozz ta’ parir tekniku.
     Ir-risposti mhux kunfidenzjali għall-konsultazzjoni huma ppubblikati fis-sit web tal-ESMA.
     L-ESMA bagħtet il-parir tekniku tagħha lill-Kummissjoni fil-11 ta’ Novembru 2019. Il-parir
     tekniku li l-Kummissjoni rċeviet fuq il-bażi ta’ dan il-mandat ma jippreġudikax id-deċiżjoni
     finali tagħha, li hija awtonoma f’dan il-qasam.
     Fil-21 ta’ Ottubru 2019, il-Kummissjoni kkonsultat lill-Grupp ta’ Esperti tal-Kumitat
     Ewropew tat-Titoli (Expert Group of the European Securities Committee, EGESC) dwar il-
     kontenut proviżorju ta’ dan l-att delegat. L-EGESC huwa magħmul minn rappreżentanti tal-
     Istati Membri, tal-Bank Ċentrali Ewropew, tas-Segretarjat tal-Kumitat tal-Parlament
     Ewropew għall-Affarijiet Ekonomiċi u Monetarji, u tal-ESMA.
     F’konformità mal-Linji Gwida għal Regolamentazzjoni Aħjar, l-abbozz tal-att delegat ġie
     ppubblikat fuq il-Portal għal Regolamentazzjoni Aħjar għal perjodu ta’ erba’ ġimgħat biex il-
     pubbliku jibgħat ir-reazzjoni tiegħu, mill-11 ta’ Ġunju sad-9 ta’ Lulju 2020. Waslu 10
     reazzjonijiet. Ir-reazzjonijiet huma disponibbli fuq il-Portal għal Regolamentazzjoni Aħjar1.
     Barra mir-reazzjonijiet li waslu permezz tal-Portal għal Regolamentazzjoni Aħjar, il-
     Kummissjoni rċeviet diversi tweġibiet kunfidenzjali. L-ESMA pprovdiet ukoll reazzjoni
     teknika ulterjuri.
     L-opinjonijiet tal-partijiet ikkonċernati
     Matul il-konsultazzjoni tal-Grupp ta’ Esperti tal-Kumitat Ewropew tat-Titoli (EGESC) dwar
     il-kontenut proviżorju ta’ dan l-att delegat, l-Istati Membri appoġġaw l-approċċ tal-
     Kummissjoni u ssuġġerew xi emendi sabiex ikun hemm qafas aħjar għall-valutazzjoni tal-
     ESMA u biex titjieb il-prevedibbiltà tal-proċess ta’ gradazzjoni.
     Ir-risposti għall-konsultazzjoni tal-ESMA kif ukoll kontributi ad hoc oħra taw lill-
     Kummissjoni firxa wiesgħa ta’ opinjonijiet dwar il-kontenut tal-att delegat. L-opinjonijiet li
     waslu kienu prinċipalment jirreferu għan-nuqqas ta’ prevedibbiltà, in-nuqqas ta’
     proporzjonalità u l-bżonn li tintwera r-rabta mal-Unjoni.

     1
            https://ec.europa.eu/info/law/better-regulation/have-your-say/initiatives/12445-Systemic-importance-of-
            third-country-central-counterparties

MT                                                        1                                                           MT
 ---pagebreak---      Bżonn li jingħata livell ta’ prevedibbiltà
     Il-partijiet ikkonċernati enfasizzaw l-importanza ta’ sett issimplifikat ta’ indikaturi li jistgħu
     jipprovdu livell xieraq ta’ prevedibbiltà fl-eżitu.
     L-ewwel nett, il-partijiet ikkonċernati enfasizzaw il-bżonn li tingħata attenzjoni lil sett limitat
     ta’ indikaturi. Xi partijiet ikkonċernati kienu mħassba li firxa wiesgħa ta’ indikaturi jkunu
     jagħtu lill-ESMA wisq flessibbiltà u dan iwassal għal distorsjoni tal-għadd ta’ CCPs ta’ pajjiżi
     terzi li jridu jiġu ddeterminati bħala CCPs tal-Grad 2. Diversi partijiet ikkonċernati talbu
     wkoll aktar dettalji dwar kif jiġi determinat jekk “CCP hijiex sistemikament importanti jew
     jekk aktarx issir sistemikament importanti għall-istabbiltà finanzjarja tal-Unjoni jew ta’
     wieħed jew aktar mill-Istati Membri tagħha billi jitqiesu l-kriterji kollha li ġejjin ”. Xi partijiet
     ikkonċernati kienu tal-fehma li mhux l-indikaturi kollha kienu rilevanti biex tiġi vvalutata l-
     importanza sistemika u l-informazzjoni pprovduta għal xi indikaturi proposti fuq is-CCP u n-
     negozju tagħha tkun ġenerika u għalhekk tkun inqas rilevanti.
     It-tieni, il-partijiet ikkonċernati kkummentaw li l-lista ta’ indikaturi jenħtieġ li tiffaċilita d-
     determinazzjoni tal-importanza sistemika ta’ CCP ta’ pajjiż terz għall-Unjoni. Il-partijiet
     ikkonċernati nnutaw ukoll l-inkapaċità tas-CCPs ta’ pajjiżi terzi li jivvalutaw minn qabel il-
     probabbiltà li jiġu kklassifikati bħala CCP tal-Grad 2 u n-nuqqas ta’ trasparenza tal-proċess
     ta’ determinazzjoni. F’dan ir-rigward, xi partijiet ikkonċernati lissnu tħassib dwar il-
     flessibbiltà potenzjali tal-ESMA fil-valutazzjoni, eż. referenzi għall-ESMA “jistgħu” jqisu
     ċerti aspetti tal-indikaturi kif ukoll il-possibbiltà għall-ESMA li tqis indikaturi ulterjuri mhux
     speċifikati fl-att delegat.
     Konsegwentement, il-partijiet ikkonċernati talbu aktar informazzjoni dwar kif se ssir il-
     valutazzjoni tal-indikaturi, jekk hux se jkun hemm limiti, punti ta’ riferiment jew
     indikazzjonijiet oħra bħala tali aspetti sabiex tiġi żgurata applikazzjoni ġusta u konsistenti tal-
     kriterji ta’ gradazzjoni. Għal darb’oħra, it-tħassib hu li huwa diffiċli għal CCP ta’ pajjiż terz li
     tikseb ċertezza tad-dritt. Bħala tali, il-partijiet ikkonċernati insistew għal aktar ċarezza u
     għalhekk jenħtieġ li tingħata aktar ċarezza f’dan ir-rigward. Matul il-konsultazzjoni tal-
     EGESC, l-Istati Membri taw l-appoġġ tagħhom għall-użu ta’ indikaturi kwantitattivi biex
     jipprovdu aktar prevedibbiltà għas-CCPs ta’ pajjiżi terzi kif ukoll biex jiffukaw ir-riżorsi tal-
     ESMA fuq dawk is-CCPs ta’ pajjiżi terzi li potenzjalment kienu ta’ importanza sistemika
     akbar għall-UE.
     Bżonn li tiġi żgurata l-proporzjonalità billi jiġi limitat il-piż amministrattiv mhux meħtieġ
     F’xi risposti ġie espress tħassib dwar l-ammont ta’ informazzjoni li trid tingħata għall-
     valutazzjoni tal-indikaturi. Il-partijiet ikkonċernati argumentaw li ma kienx ċar kif il-ġbir ta’
     tali ammont kbir ta’ informazzjoni seta’ jippermetti l-valutazzjoni tal-importanza sistemika ta’
     CCP ta’ pajjiż terz għall-Unjoni. Dawn il-partijiet ikkonċernati qiesu wkoll li l-ammont ta’
     informazzjoni li trid tingħata kien bla bżonn kif ukoll ta’ piż mhux xieraq fuq CCPs ta’ pajjiżi
     terzi iżgħar. Waħda mill-partijiet ikkonċernati nnotat li jista’ jirriżulta li CCPs ta’ pajjiżi terzi
     jipprovdu aktar informazzjoni lill-ESMA minn CCPs tal-UE.
     It-tħassib ewlieni li tqajjem mill-partijiet ikkonċernati kien li s-CCPs ta’ pajjiżi terzi jistgħu
     jaqtgħu qalbhom milli japplikaw għal rikonoxximent minħabba li jkun wisq oneruż meta
     wieħed iqis il-volum u l-granularità tal-informazzjoni meħtieġa li tingħata. Il-partijiet
     ikkonċernati ssuġġerew diversi opzjonijiet biex jiġu ġestiti r-rekwiżiti ta’ informazzjoni għall-
     gradazzjoni, inkluża:
             valutazzjoni, li tiffoka l-ewwel fuq indikaturi kwantifikabbli direttament rilevanti
              għall-impatt ta’ falliment tas-CCP ta’ pajjiż terz fuq l-istabbiltà finanzjarja tal-UE
              meta, pereż. l-iskopertura li għandhom il-membri tal-UE għas-CCP ta’ pajjiż terz u l-

MT                                                    2                                                      MT
 ---pagebreak---               ammont ta’ muniti tal-UE jkunu miżmuma minn CCP ta’ pajjiż terz, imbagħad, bħala
              t-tieni pass, meta l-potenzjal għal riskju sistemiku jitqies kbir biżżejjed, tista’ titqies
              il-valutazzjoni li tikkonċerna l-istruttura tas-sjieda u servizzi tal-ikklirjar alternattivi.
              Dan l-approċċ ġie ttestjat mal-Istati Membri waqt il-konsultazzjoni tal-EGESC, li
              appoġġawha;
             eżenzjoni de minimis għal CCPs iżgħar ta’ pajjiżi terzi li fir-rigward tagħha l-
              valutazzjoni ma għandhiex issir applikabbli għal dawk is-CCPs ta’ pajjiżi terzi li ma
              jkunux jikklirjaw f’xi waħda mill-muniti tal-Unjoni jew tal-Istati Membri tagħha;
             il-klassifikazzjoni tal-indikaturi skont l-ordni ta’ importanza biex tiġi vvalutata l-
              importanza sistemika, sabiex jiġu identifikati dawk li huma aktar importanti għall-
              valutazzjoni;
             għal CCPs ta’ pajjiżi terzi li jkunu diġà ġew rikonoxxuti, l-użu ta’ informazzjoni li l-
              ESMA jkollha diġà fir-rigward tas-CCP ta’ pajjiż terz, peress li parti mill-
              informazzjoni tkun tikkoinċidi ma’ informazzjoni li CCP ta’ pajjiż terz rikonoxxuta
              tkun diġà pprovdiet fl-applikazzjoni tagħha għar-rikonoxximent;
             kull meta possibbli, isir użu minn informazzjoni disponibbli pubblikament għall-
              valutazzjoni tal-kriterji. Dan l-approċċ ġie ttestjat mal-Istati Membri waqt l-EGESC,
              li appoġġawh;
             isir użu mill-valutazzjonijiet tar-riskju eżistenti u d-divulgazzjonijiet li jsegwu l-
              Prinċipji CPMI-IOSCO għall-Infrastrutturi tas-Swieq Finanzjarji (Principles for
              Financial Markets Infrastructures, “PFMIs”). Dan l-approċċ ġie ttestjat mal-Istati
              Membri waqt il-konsultazzjoni tal-EGESC, li appoġġawh.
     Xi partijiet ikkonċernati enfasizzaw ukoll li l-informazzjoni li għandha tingħata minn CCPs
     ta’ pajjiżi terzi hija estensiva u x’aktarx tinkludi informazzjoni kummerċjali u informazzjoni
     sensittiva oħra. Bħala tali, xi partijiet ikkonċernati nnutaw il-bżonn għall-kunfidenzjalità tal-
     informazzjoni pprovduta.
     Bżonn li tiġi ċċarata r-rabta mal-Unjoni
     Xi partijiet ikkonċernati enfasizzaw li l-EMIR jeżiġi li r-rabta ta’ CCP ta’ pajjiż terz mal-
     Unjoni jew ma’ wieħed mill-Istati Membri tagħha tiġi stabbilita abbażi tal-attivitajiet ta’
     kklirjar tagħha. Parti kkonċernata enfasizzat il-bżonn li l-indikaturi kollha jistabbilixxu rabta
     ċara mal-UE biex tiġi ddeterminata b’mod ċar l-importanza ta’ dik is-CCP għall-UE. Il-
     partijiet ikkonċernati enfasizzaw ir-riskji assoċjati mal-valutazzjoni tal-indikaturi mingħajr
     rabta ċara mal-Unjoni li jwasslu għal riżultat żbaljat, fejn CCP ta’ pajjiż terz bl-ebda rilevanza
     sistemika għall-Unjoni tista’ tiġi identifikata bħala sistemikament importanti peress li tkun
     riflessa’ f’wisq indikaturi.
     Fir-rigward tal-valutazzjoni tar-rabta mal-Unjoni, diversi partijiet ikkonċernati enfasizzaw li
     din ir-rabta, għal ċerti indikaturi, jenħtieġ li tkun riflessa f’referenza għall-muniti tal-Unjoni
     jiġifieri l-valutazzjonijiet jenħtieġ li jkunu limitati għall-muniti tal-Unjoni pereżempju meta
     jitqiesu l-munita tal-istrumenti kklirjati, l-assi sottostanti, l-obbligi ta’ pagamenti eċċ. Parti
     kkonċernata ssuġġeriet li r-riskju sistemiku jenħtieġ jiġi ddefinit b’mod ċar bħala marbut ma’
     skoperturi f’muniti tal-Unjoni u ma’ istituzzjonijiet finanzjarji domiċiljati fl-UE. Parti
     kkonċernata oħra madankollu nnotat li filwaqt li l-muniti tal-Unjoni huma rilevanti għall-
     Unjoni, il-muniti ta’ pajjiżi terzi jistgħu jkunu rilevanti wkoll biex tiġi vvalutata l-importanza
     sistemika ta’ CCP ta’ pajjiż terz għall-Unjoni.

MT                                                     3                                                      MT
 ---pagebreak---      3.       VALUTAZZJONI TAL-IMPATT
     Il-Kummissjoni trid tispeċifika wkoll il-ħames kriterji kwalitattivi tal-gradazzjoni stabbiliti fl-
     Artikolu 25(2a) tal-EMIR u li l-ESMA trid tqis meta tiddetermina l-grad tar-riskju sistemiku li
     CCP ta’ pajjiż terz tippreżenta lill-UE jew lil wieħed jew aktar mill-Istati Membri tagħha.
     Dawn il-kriterji jinkludu: (i) in-natura, id-daqs u l-kumplessità tan-negozju tas-CCP; (ii) l-
     effett ta’ falliment jew ta’ tfixkil għas-CCP; (iii) l-istruttura tas-sħubija tal-ikklirjar tas-CCP;
     (iv) is-servizzi alternattivi ta’ kklirjar ipprovduti minn CCPs oħra; u (v) ir-relazzjoni, l-
     interdipendenzi, jew interazzjonijiet oħra tas-CCP. Fid-determinazzjoni tal-importanza
     sistemika ta’ CCP ta’ pajjiż terz, l-ESMA hija obbligata li tivvaluta dawn il-kriterji kollha,
     filwaqt li l-ebda wieħed minnhom ma huwa determinanti.
     Parir tekniku tal-ESMA
     Fil-parir tekniku tagħha, l-ESMA pproponiet sett ta’ indikaturi li jispeċifikaw aktar il-kriterji
     biex jiġi vvalutat jekk CCP ta’ pajjiż terz hijiex sistemikament importanti jew jekk aktarx issir
     sistemikament importanti għall-istabbiltà finanzjarja tal-Unjoni jew ta’ wieħed jew aktar mill-
     Istati Membri tagħha.
     Il-Kummissjoni tqieset għalkollox l-osservazzjonijiet kollha li rċeviet, inkluż il-parir tekniku
     tal-ESMA u r-risposti għall-konsultazzjoni pubblika tal-ESMA, il-feedback li wasal
     mingħand l-EGESC kif ukoll input ieħor ipprovdut lill-Kummissjoni mill-partijiet
     ikkonċernati.
     Madankollu, dan l-att delegat jiddevja mill-parir tekniku tal-ESMA peress li jissimplifika l-
     approċċ tal-ESMA kif deskritt f’aktar dettall hawn taħt. L-objettiv ta’ dawn id-devjazzjonijiet
     huwa li titjieb aktar il-proporzjonalità tal-att delegat, tiġi pprovduta prevedibbiltà akbar għal
     CCPs ta’ pajjiżi terzi, u tiġi ċċarata r-rabta mal-UE kif meħtieġ mill-EMIR, kif ukoll jitnaqqas
     il-piż amministrattiv u l-ispejjeż għas-CCPs ta’ pajjiżi terzi.
     Il-parir tekniku tal-ESMA huwa akkumpanjat minn valutazzjoni tal-impatt. F’dan il-kuntest u
     filwaqt li jitqies li d-devjazzjonijiet tal-Kummissjoni huma maħsuba biex ikomplu jnaqqsu l-
     piż amministrattiv u l-ispejjeż għas-CCPs ta’ pajjiżi terzi meta mqabbla mal-parir tekniku tal-
     ESMA, il-Kummissjoni ma ħejjietx valutazzjoni tal-impatt separata. Madankollu, it-Taqsima
     3 hawn taħt tivvaluta l-impatti pożittivi u negattivi tat-tibdil introdott mill-Kummissjoni u
     tanalizza l-ispejjeż u l-benefiċċji tal-miżuri proposti.
     Madankollu, id-data kwantitattiva riflessa fit-taqsima dwar l-ispejjeż u l-benefiċċji hija
     limitata għal diversi raġunijiet. L-ewwel nett, il-maġġoranza tad-data disponibbli għall-
     Kummissjoni hija kunfidenzjali u ma tistax tiġi riprodotta. It-tieni, l-ESMA talbet għal data
     kwantitattiva bħala parti mill-konsultazzjoni pubblika tagħha iżda rċeviet feedback limitat
     ħafna. It-tielet, id-differenzi bejn is-CCPs ta’ pajjiżi terzi huma tali li l-ispejjeż (u l-benefiċċji)
     tal-bidliet se jvarjaw b’mod konsiderevoli, pereż. skont kemm l-informazzjoni diġà tkun
     disponibbli pubblikament jew tkun diġà ġiet ipprovduta lill-ESMA jew skont id-daqs u l-
     kumplessità ta’ CCP ta’ pajjiż terz.
     Fil-parir tekniku tagħha, l-ESMA elenkat tliet opzjonijiet ta’ politika, jiġifieri:

     Opzjoni              ta' Li jiġu speċifikati aktar il-kriterji billi jiġi stabbilit sett komplet ta’
     politika 1               indikaturi li kull wieħed minnhom ikun fih lista granulari tal-aspetti li
                              jridu jiġu koperti minn kull indikatur.

     Opzjoni              ta' Li jiġu speċifikati aktar il-kriterji billi jiġu stabbiliti inqas indikaturi
     politika 2               li jkopru sett aktar limitat ta’ aspetti.

MT                                                     4                                                       MT
 ---pagebreak---      Opzjoni              ta' Li jiġu speċifikati aktar il-kriterji billi jiġi stabbilit sett komplet ta’
     politika 3               indikaturi “bbażati fuq il-prinċipju” li kull wieħed minnhom ikollu l-
                              għan li jistabbilixxi l-ġbir tad-data rilevanti mis-CCP disponibbli
                              sabiex jinkiseb l-objettiv tal-indikatur.

     L-ESMA qieset li l-opzjoni 1 tkun tirriskja applikazzjoni għolja b’mod sproporzjonat ta’
     indikaturi lis-CCPs kollha ta’ pajjiżi terzi u li l-opzjoni 2 ma tkunx tippermetti li l-ESMA
     tirrifletti d-data rilevanti kollha u b’hekk tista’ tirriżulta f’valutazzjoni limitata tal-importanza
     sistemika ta’ CCP għall-UE jew wieħed mill-Istati Membri tagħha. L-ESMA għalhekk
     tirrakkomanda l-Opzjoni 3.
     Il-Kummissjoni temmen li l-approċċ propost mill-ESMA jrid jiġi mirqum, u l-indikaturi jridu
     jkunu speċifikati, sabiex ikun hemm aktar ċarezza dwar l-informazzjoni li s-CCPs ta’ pajjiżi
     terzi huma mistennija li jipprovdu u li l-ESMA jenħtieġ li tivvaluta.
     Meta speċifikat il-kriterji li jridu jiġu vvalutati mill-ESMA fil-proċess ta’ gradazzjoni, il-
     Kummissjoni kkunsidrat il-prinċipji ġenerali ta’ prevedibbiltà u proporzjonalità, filwaqt li
     mminimizzat sa fejn possibbli l-piż amministrattiv fuq is-CCPs li, min-natura tagħhom, ma
     jippreżentawx riskju sistemiku għall-Unjoni.
     Proporzjonalità
     Filwaqt li qieset il-feedback li rċeviet mingħand il-partijiet ikkonċernati kollha, il-
     Kummissjoni fittxet li tintroduċi approċċ proporzjonat għall-gradazzjoni tas-CCPs ta’ pajjiżi
     terzi.
     Il-Kummissjoni temmen li hemm bżonn li jiġu prijoritizzati wħud mill-elementi li jridu jiġu
     vvalutati filwaqt li jiġi rispettat ir-rekwiżit espliċitu li l-kriterji kollha jiġu vvalutati u li l-ebda
     wieħed mill-kriterji ma jkun determinanti fih innifsu.
     Bħala tali, il-Kummissjoni tipproponi li tkompli torqom l-approċċ issuġġerit mill-ESMA fil-
     parir tekniku tagħha billi tissimplifika l-indikaturi proposti u billi tissepara b’mod ċar l-
     elementi tal-informazzjoni bażika minn dawk l-elementi li huma rilevanti biss għal CCPs li
     huma aktar probabbli, fil-prinċipju, li joħolqu riskju sistemiku għall-UE jew wieħed mill-Istati
     Membri tagħha. Bħala tali, skont dan l-approċċ, is-CCPs kollha ta’ pajjiżi terzi se jkunu
     obbligati jipprovdu ċerta informazzjoni bażika biex jippermettu li ssir il-gradazzjoni. Dawk
     is-CCPs ta’ pajjiżi terzi li jissodisfaw ċerti indikaturi kwantitattivi, u li għalhekk huma eqreb
     lejn linja diviżorja vaga madwar il-Grad 1/Grad 2, ikollhom awtomatikament jipprovdu
     informazzjoni addizzjonali biex tkun tista’ ssir valutazzjoni aktar rigoruża dwar il-
     gradazzjoni. Għalhekk, l-ESMA tkun trid l-ewwel tivvaluta dawn l-indikaturi kwantitattivi
     sabiex tiddetermina s-sett ta’ informazzjoni meħtieġ minn CCP ta’ pajjiż terz.
     Barra minn hekk, il-Kummissjoni tinnota li ħafna mill-informazzjoni bażika, u tabilħaqq xi
     informazzjoni aktar dettaljata li trid tingħata, hija diġà disponibbli pubblikament. Bħala tali, l-
     ESMA hija mistennija – kemm jista’ jkun – tiddependi fuq data li hija disponibbli għall-
     pubbliku, pereż. permezz tal-qafas ta’ divulgazzjoni CPMI-IOSCO, jew, għal CCPs ta’ pajjiżi
     terzi li huma rikonoxxuti diġà, fuq data li l-ESMA diġà jkollha fil-pussess tagħha.
     B’dan il-mod, l-ESMA jenħtieġ li jkollha aċċess għall-informazzjoni rilevanti kollha għall-
     proċess ta’ gradazzjoni, iżda l-piż amministrattiv fuq is-CCPs ta’ pajjiżi terzi se jitnaqqas
     sostanzjalment.
     Prevedibbiltà
     F’konformità mal-feedback li wasal mingħand il-partijiet ikkonċernati li qed jitolbu għal aktar
     prevedibbiltà, il-Kummissjoni qed tintroduċi tliet indikaturi oġġettivi sabiex tippermetti

MT                                                      5                                                        MT
 ---pagebreak---      approċċ aktar sempliċi u proporzjonat għall-proċess ta’ gradazzjoni. Kull kriterju huwa
     maqsum f’sett ta' elementi bażiċi u f’sett aktar avvanzat ta’ informazzjoni ulterjuri li l-ESMA
     għandha tivvaluta biss meta wieħed mill-indikaturi oġġettivi jkun issodisfat. Dawn l-
     indikaturi oġġettivi huma:
     (i)    jekk CCP tikklirjax jew għandhiex l-intenzjoni li tikklirja strumenti finanzjarji
            denominati f’muniti tal-Unjoni;
     (ii)   ir-riżorsi aggregati miġbura minn CCP li jkunu pprovdew membri tal-ikklirjar stabbiliti
            fl-Unjoni/fi Stat Membru jew sussidjarji ta’ entitajiet stabbiliti fl-Unjoni/fi Stat
            Membru;
     (iii) l-akbar obbligu ta’ pagament li jkun ikkawżat mill-inadempjenza ta’ xi wieħed jew tnejn
           mill-akbar membri tal-ikklirjar f’kundizzjonijiet tas-suq estremi iżda plawżibbli2.
     L-ewwel indikatur jinqasam sabiex issir distinzjoni bejn klassijiet ta’ strumenti finanzjarji li
     ma jkunux faċilment komparabbli: tranżazzjonijiet ta’ titoli (inklużi tranżazzjonijiet ta’
     finanzjament) u tranżazzjonijiet f’derivattivi li l-eżekuzzjoni tagħhom issir f’suq regolat jew
     f’suq ta’ pajjiż terz ikkunsidrat ekwivalenti għal suq regolat minn naħa waħda, u derivattivi
     barra l-borża min-naħa l-oħra.
     Il-limiti kwantitattivi, determinati abbażi tad-data disponibbli għall-Kummissjoni, ġew
     stabbiliti għal dawn l-indikaturi. Dawn il-limiti ma jwaqqfux lill-ESMA milli tagħmel il-
     valutazzjoni tal-gradazzjoni u huma konformi mal-EMIR, peress li l-limiti ma jkunux
     determinanti fihom infushom. Pjuttost, il-limiti jkunu jipprovdu indikazzjoni li CCPs ta’
     pajjiżi terzi li jissodisfaw dawn il-limiti, aktarx ma jkunux, iżda xorta waħda jistgħu jkunu,
     kklassifikati bħala CCPs tal-Grad 1 wara analiżi ulterjuri,
     Dawn il-bidliet itejbu l-prevedibbiltà tal-eżerċizzju tal-gradazzjoni, biex b’hekk titjieb l-
     effiċjenza tagħha.
     Rabta mal-UE
     Il-Kummissjoni fittxet li tiċċara r-rabta li għandhom indikaturi differenti mal-UE kif ukoll ir-
     rilevanza tagħhom għall-valutazzjoni tal-importanza sistemika ta’ CCP ta’ pajjiż terz għall-
     UE. B’mod partikolari, l-indikaturi kwantitattivi użati biex itejbu l-prevedibbiltà tal-proċess
     ta’ gradazzjoni kollha jirreferu jew għall-attività tal-membri tal-ikklirjar u tal-klijenti tal-UE
     fis-CCP jew għall-attività li topera s-CCP fi strumenti denominati f’muniti tal-UE. Barra minn
     hekk, l-elementi li jispeċifikaw il-kriterji huma ġeneralment maħsuba biex jiġu vvalutati
     b’mod li juri biċ-ċar l-impatt tas-CCP fuq l-istabbiltà finanzjarja tal-Unjoni.
     .

     3.1      Analiżi tal-kostijiet u tal-benefiċċji
     Permezz tal-introduzzjoni ta’ approċċ f’żewġ stadji għall-proċess ta’ gradazzjoni u l-iżgurar li
     l-ESMA tista’ tiddependi kemm jista’ jkun fuq data disponibbli pubblikament jew fuq data li
     diġà jkollha fil-pussess tagħha, l-opzjoni ta’ politika magħżula mill-Kummissjoni tillimita l-
     kostijiet għall-ESMA u għas-CCPs ta’ pajjiżi terzi li jkunu qed jiġu vvalutati għal
     rikonoxximent jew li r-rikonoxximent għalihom ikun qed jiġi rieżaminat.
     Il-kostijiet għall-ESMA jenħtieġ li jkunu aktar baxxi mill-approċċ propost mill-ESMA peress
     li l-ESMA se jkollha bżonn tivvaluta biss sett limitat ta’ data għal dawk is-CCPs li mhumiex
     riflessi fl-indikaturi kwantitattivi introdotti f’dan ir-Regolament.

     2
             Kif normalment mifhum skont il-Prinċipji CPMI-IOSCO għall-Infrastrutturi tas-Suq Finanzjarju.

MT                                                       6                                                   MT
 ---pagebreak---      Minn naħa waħda, il-kostijiet jistgħu jiżdiedu peress li l-ESMA trid tiddependi fuq data
     disponibbli pubblikament jew fuq informazzjoni li diġà jkollha pjuttost milli tiddependi biss
     fuq informazzjoni ġdida minn CCP ta’ pajjiż terz. Dan ifisser li l-ESMA jista’ jkollha bżonn
     tivverifika liema informazzjoni hija diġà disponibbli u li tista’ tkun teħtieġ aktar riżorsi.
     Min-naħa l-oħra, l-ammont ta’ informazzjoni li trid tinġabar u tiġi analizzata huwa
     sostanzjalment simplifikat. Dan għandu jnaqqas ir-riżorsi meħtieġa mill-ESMA biex twettaq
     il-valutazzjoni tal-gradazzjoni u tiffoka r-riżorsi tagħha fuq dawk is-CCPs ta’ pajjiżi terzi li,
     fil-prinċipju, x’aktarx li jkunu CCPs tal-Grad 2. Ir-riżorsi jistgħu jitnaqqsu wkoll billi wieħed
     jistrieħ fuq informazzjoni disponibbli pubblikament jew eżistenti peress li huwa preżunt li din
     l-informazzjoni tkun diġà pprovduta f’format relattivament standardizzat u komparabbli.
     Jista’ jkun inqas probabbli li jitqajmu mistoqsijiet dwar l-informazzjoni jew il-kwalità tad-
     data pprovduta.
     L-ispejjeż għas-CCPs ta’ pajjiżi terzi jenħtieġ li jkunu wkoll aktar baxxi. L-ewwel nett, l-
     ammont ta’ informazzjoni pprovduta huwa sostanzjalment issimplifikat. Ċerta informazzjoni
     addizzjonali tkun meħtieġa biss fir-rigward ta’ CCPs potenzjalment aktar sistemikament
     rilevanti. Dan ifisser li l-kostijiet għal dawn is-CCPs li huma inqas sistemikament rilevanti se
     jitnaqqsu b’mod sostanzjali. It-tieni, l-ESMA mistennija li tuża d-data diġà disponibbli,
     kemm pubblikament kif ukoll mod ieħor. Teoretikament dan għandu jkompli jnaqqas il-
     kostijiet għas-CCPs kollha ta’ pajjiżi terzi. Madankollu, il-modalitajiet għall-ġbir ta’ din l-
     informazzjoni jenħtieġ li jiġu speċifikati aktar fl-Istandard Tekniku Regolatorju tal-ESMA
     dwar l-informazzjoni li trid tiġi pprovduta lill-ESMA għar-rikonoxximent ta’ CCP3. It-tielet,
     peress li hu mistenni li l-ESMA tkun teħtieġ inqas riżorsi biex tivvaluta l-gradazzjoni (eż.
     minħabba approċċ aktar proporzjonat), jenħtieġ li jkun hemm ukoll tnaqqis fil-livell tat-tariffi
     meħtieġa għar-rikonoxximent inizjali ta’ CCP ta’ pajjiż terz, peress li din it-tariffa tinkludi l-
     gradazzjoni ta’ CCPs ta’ pajjiżi terzi.

     3.2      Proporzjonalità
     Dan ir-Regolament jispeċifika wkoll il-kriterji li l-ESMA trid tqis meta tivvaluta CCP ta’
     pajjiż terz, kemm fil-proċess ta’ rikonoxximent inizjali kif ukoll fir-rieżami ta’ deċiżjoni ta’
     rikonoxximent eżistenti skont l-EMIR. Dan ir-Regolament jillimita l-piż fuq CCPs mhux
     sistemiċi billi jillimita l-informazzjoni li huma meħtieġa jipprovdi għal dak li hu strettament
     neċessarju kif ukoll jippermetti li l-ESMA tagħmel prijorità fost ir-riżorsi u tieħu deċiżjonijiet
     rapidi dwar il-gradazzjoni permezz ta’ proċess simplifikat.
     Fid-dawl ta’ dan ta’ hawn fuq, dan ir-Regolament jiggarantixxi l-applikazzjoni proporzjonata
     tar-regoli stabbiliti fl-EMIR, u b’hekk iqis il-prinċipju tal-proporzjonalità.

     3.3      Sussidjarjetà
     L-EMIR huwa Regolament li jorbot fl-intier tiegħu u japplika direttament fl-Istati Membri
     kollha. Il-bażi ġuridika għall-EMIR hija l-Artikolu 114 tat-Trattat dwar il-Funzjonament tal-
     Unjoni Ewropea u kwalunkwe tibdil fih ikollu l-istess bażi ġuridika.
     L-EMIR jistabbilixxi l-qafas superviżorju li japplika għas-CCPs ta’ pajjiżi terzi li jipprovdu
     servizzi ta’ kklirjar lill-membri tal-ikklirjar jew liċ-ċentri tan-negozjar stabbiliti fl-UE. L-Istati
     Membri u s-superviżuri nazzjonali ma jistgħux isolvu waħedhom ir-riskji sistemiċi li
     jippreżentaw CCPs integrati u interkonnessi ħafna, li joperaw fuq bażi transfruntiera lil hinn
     mill-ambitu tal-ġurisdizzjonijiet nazzjonali. Barra minn hekk, l-Istati Membri u l-awtoritajiet
     3
             Ir-Regolament ta' Delega tal-Kummissjoni (UE) Nru 153/2013 tad-19 ta' Diċembru 2012 li
             jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward ta'
             standards tekniċi regolatorji dwar rekwiżiti għall-kontropartijiet ċentrali.

MT                                                      7                                                        MT
 ---pagebreak---      nazzjonali ma jistgħux jindirizzaw waħedhom ir-riskji sistemiċi li jistgħu jippreżentaw is-
     CCPs ta’ pajjiżi terzi għall-istabbiltà finanzjarja tal-UE in ġenerali.
     Bħala tali, l-objettivi tal-EMIR li jżid is-sikurezza u l-effiċjenza tas-CCPs billi jistipula
     rekwiżiti uniformi għall-prestazzjoni tal-attivitajiet tagħhom ma jistgħux jinkisbu b’mod
     suffiċjenti mill-Istati Membri u għaldaqstant, minħabba l-iskala tal-azzjonijiet, jistgħu
     jinkisbu aħjar fil-livell tal-UE skont il-prinċipju tas-sussidjarjetà kif stabbilit fl-Artikolu 5 tat-
     Trattat tal-UE.

     4.       ELEMENTI ĠURIDIĊI TAL-ATT DELEGAT
     Dan ir-regolament delegat jistabbilixxi regoli li jispeċifikaw aktar il-kriterji li l-ESMA
     jenħtieġ li tqis biex tiddetermina jekk CCP ta’ pajjiż terz hijiex sistemikament importanti jew
     aktarx issir sistemikament importanti għall-istabbiltà finanzjarja tal-Unjoni jew ta’ wieħed
     jew aktar mill-Istati Membri tagħha.
             L-Artikolu 1 jiddefinixxi sett ewlieni ta’ elementi li jridu jiġu vvalutati mill-ESMA
              meta jitqiesu n-natura, id-daqs u l-kumplessità tan-negozju tas-CCP f’konformità
              mal-Artikolu 25(2a)(a). Jiddefinixxi wkoll sett ta’ elementi addizzjonali li jridu jiġu
              vvalutati għas-CCPs li jħalltu wieħed jew aktar mill-indikaturi kwantitattivi elenkati
              fl-Artikolu 6.
             L-Artikolu 2 jiddefinixxi sett ewlieni ta’ elementi li jridu jiġu vvalutati mill-ESMA
              meta jitqies l-effett ta’ falliment jew ta’ perturbazzjoni ta’ CCP f’konformità mal-
              Artikolu 25(2a)(b). Jiddefinixxi wkoll sett ta’ elementi addizzjonali li jridu jiġu
              vvalutati għas-CCPs li jħalltu wieħed jew aktar mill-indikaturi kwantitattivi elenkati
              fl-Artikolu 6.
             L-Artikolu 3 jiddefinixxi sett ewlieni ta’ elementi li jridu jiġu vvalutati mill-ESMA
              meta titqies l-istruttura tas-sħubija tal-ikklirjar tas-CCP f’konformità mal-Artikolu
              25(2a)(c). Jiddefinixxi wkoll sett ta’ elementi addizzjonali li jridu jiġu vvalutati għas-
              CCPs li jħalltu wieħed jew aktar mill-indikaturi kwantitattivi elenkati fl-Artikolu 6.
             L-Artikolu 4 jiddefinixxi sett ewlieni ta’ elementi li jridu jiġu vvalutati mill-ESMA
              meta jitqiesu s-servizzi alternattivi tal-ikklirjar ipprovduti minn CCPs oħra
              f’konformità mal-Artikolu 25(2a)(d). Jiddefinixxi wkoll sett ta’ elementi addizzjonali
              li jridu jiġu vvalutati għas-CCPs li jħalltu wieħed jew aktar mill-indikaturi
              kwantitattivi elenkati fl-Artikolu 6.
             L-Artikolu 5 jiddefinixxi sett ewlieni ta’ elementi li jridu jiġu vvalutati mill-ESMA
              meta jitqiesu r-relazzjoni, l-interdipendenzi, jew interazzjonijiet oħra tas-CCP,
              f’konformità mal-Artikolu 25(2a)(e). Jiddefinixxi wkoll sett ta’ elementi addizzjonali
              li jridu jiġu vvalutati għas-CCPs li jħalltu wieħed jew aktar mill-indikaturi
              kwantitattivi elenkati fl-Artikolu 6.
             L-Artikolu 6 jiddefinixxi indikaturi kwantitattivi li jippermettu lill-ESMA tagħmel
              stima tal-iskopertura ta’ membri tal-ikklirjar u ta’ klijenti stabbiliti fl-Unjoni għal
              CCPs ta’ pajjiżi terzi.
             L-Artikolu 7 jistabbilixxi d-data tad-dħul fis-seħħ tal-Att.

MT                                                     8                                                      MT
 ---pagebreak---                     REGOLAMENT DELEGAT TAL-KUMMISSJONI (UE) .../...

                                                ta’ 14.7.2020

     li jissupplimenta r-Regolament (UE) Nru 648/2012 tal-Parlament Ewropew u tal-Kunsill
        fir-rigward tal-kriterji li l-ESMA jenħtieġ li tqis biex tiddetermina jekk kontroparti
            ċentrali stabbilita f’pajjiż terz hijiex sistemikament importanti jew aktarx issir
         sistemikament importanti għall-istabbiltà finanzjarja tal-Unjoni jew ta’ wieħed jew
                                     aktar mill-Istati Membri tagħha

                                        (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) Nru 648/2012 tal-Parlament Ewropew u tal-Kunsill
     tal-4 ta’ Lulju 2012 dwar derivati OTC, kontropartijiet ċentrali u repożitorji tad-data dwar it-
     tranżazzjonijiet u b’mod partikolari t-tieni subparagrafu tal-Artikolu 25(2a) tiegħu,
     Billi:
     (1)      Meta tivvaluta l-grad ta’ riskju sistemiku li CCP ta’ pajjiż terz tippreżenta għall-
              istabbiltà finanzjarja tal-Unjoni jew ta’ wieħed jew aktar mill-Istati Membri tagħha, l-
              ESMA jenħtieġ li tqis firxa ta’ kunsiderazzjonijiet kwantitattivi u kwalitattivi oġġettivi
              li jiġġustifikaw id-deċiżjoni tagħha li tirrikonoxxi CCP ta’ pajjiż terz bħala CCP tal-
              Grad 1 jew tal-Grad 2. Jenħtieġ ukoll li tqis kull kondizzjoni li skontha l-Kummissjoni
              setgħet adottat id-deċiżjoni tagħha ta’ ekwivalenza. B’mod partikolari, meta tkun qed
              tivvaluta l-profil tar-riskju ta’ CCP ta’ pajjiż terz, l-ESMA trid tikkunsidra indikaturi
              ta’ attività kwantitattivi li jkunu oġġettivi u trasparenti fir-rigward tan-negozju
              mwettaq f’rabta mal-parteċipanti tal-ikklirjar stabbiliti fl-Unjoni jew li jkunu
              denominati f’muniti tal-Unjoni, fil-mument tal-valutazzjoni. Filwaqt li l-ESMA trid
              tqis in-negozju mwettaq mis-CCP b’mod olistiku, il-valutazzjoni tagħha jenħtieġ li
              tirrifletti r-riskju li CCP partikolari tista’ ġġib għall-istabbiltà finanzjarja tal-Unjoni.
     (2)      Meta jiġu speċifikati l-kriterji li l-ESMA trid tqis meta tkun qed tiddetermina l-grad ta’
              CCP ta’ pajjiż terz, jenħtieġ li jitqiesu n-natura tat-tranżazzjonijiet ikklirjati mis-CCP,
              inklużi l-kumplessità, il-profil tar-riskju u l-maturità medja tagħhom, kif ukoll it-
              trasparenza u l-likwidità tas-swieq ikkonċernati u l-livell sa fejn l-attivitajiet ta’
              kklirjar tas-CCP huma denominati f’Euro jew f’muniti oħra tal-Unjoni. F’dan ir-
              rigward, karatteristiċi speċifiċi li jikkonċernaw ċerti prodotti, bħal prodotti agrikoli,
              elenkati u eżegwiti fi swieq regolati f’pajjiżi terzi, li huma relatati ma’ swieq li fil-
              biċċa l-kbira jservu kontropartijiet mhux finanzjarji domestiċi f’dak il-pajjiż terz li
              jimmaniġġjaw ir-riskji kummerċjali tagħhom permezz ta’ dawn il-kuntratti, jistgħu
              joħolqu riskju negliġibbli għall-membri tal-ikklirjar u għaċ-ċentri tan-negozjar fl-
              Unjoni peress li jkollhom livell baxx ta’ interkonnettività sistemika mal-bqija tas-
              sistema finanzjarja.
     (3)      Il-pajjiżi fejn topera s-CCP, il-firxa tas-servizzi li tipprovdi, il-karatteristiċi tal-
              istrumenti finanzjarji li tikklirja kif ukoll il-volumi kklirjati huma indikaturi oġġettivi
              tal-kumplessità tan-negozju tas-CCP. Meta tqis il-kriterju stabbilit fil-punt (a) tal-

MT                                                     9                                                     MT
 ---pagebreak---            Artikolu 25(2a) tar-Regolament (UE) Nru 648/2012, jenħtieġ għalhekk li l-ESMA
           tikkunsidra s-sjieda, in-negozju u l-istruttura korporattiva tas-CCP, kif ukoll il-firxa,
           in-natura u l-kumplessità tas-servizzi tal-ikklirjar li toffri s-CCP u l-punt sa fejn dawn
           is-servizzi huma ta’ importanza għall-membri tal-ikklirjar u l-klijenti (“parteċipanti
           tal-ikklirjar”) stabbiliti fl-Unjoni. Filwaqt li jenħtieġ li l-importanza sistemika ta’ CCP
           tiġi vvalutata b’mod olistiku, l-ESMA jenħtieġ li tqis speċifikament il-proporzjon tan-
           negozju tas-CCP li jitwettaq f’muniti tal-Unjoni, kif ukoll il-proporzjon tan-negozju
           tas-CCP li oriġina minn parteċipanti tal-ikklirjar stabbiliti fl-Unjoni. Għal CCP li hu
           aktar probabbli li tkun ta’ importanza sistemika għall-Unjoni, huwa importanti li l-
           ESMA tivvaluta l-istruttura u s-sjieda tal-grupp li s-CCP tista’ tkun parti minnu sabiex
           tiddetermina jekk l-interessi tal-Unjoni humiex f’riskju. Barra minn hekk, il-
           profondità, il-likwidità u t-trasparenza tas-swieq moqdija minn tali CCP jenħtieġ li
           jiġu vvalutati wkoll sabiex l-ESMA tkun tista’ tifhem aħjar ir-riskju għall-membri tal-
           ikklirjar stabbiliti fl-Unjoni fit-twettiq ta’ rkant ta’ ġestjoni ta’ inadempjenza.
     (4)   Il-kapital tas-CCP u r-riżorsi finanzjarji impenjati minn parteċipanti tal-ikklirjar kif
           ukoll it-tip u n-natura tal-kollateral li jipprovdu huma elementi essenzjali li jridu jiġu
           kkunsidrati meta jiġi vvalutat kemm is-CCP għandha l-kapaċità li tkun tiflaħ għal xi
           żvilupp sfavorevoli. Għalhekk jenħtieġ li meta tqis il-kriterju stabbilit fil-punt (b) tal-
           Artikolu 25(2a) tar-Regolament (UE) Nru 648/2012, l-ESMA jkollha viżjoni ġenerali
           tar-riżorsi finanzjarji disponibbli għas-CCP f’każ ta’ event ta’ inadempjenza jew tip ta’
           event ieħor. Jenħtieġ li l-ESMA tqis ukoll in-natura garantita, mhux garantita,
           impenjata, mhux impenjata, iffinanzjata jew mhux iffinanzjata ta’ dawn ir-riżorsi kif
           ukoll il-mezzi użati mis-CCP biex tipprovdi ċertezza tad-dritt u fiduċja rigward is-
           saldu tal-pagamenti li tagħmel u l-kollateral li jkollha tittratta. Fl-aħħar nett, jenħtieġ li
           l-ESMA tikkunsidra l-eżistenza, in-natura u l-effett ta’ qafas ta’ rkupru u riżoluzzjoni
           għas-CCPs fil-ġurisdizzjoni li fiha topera s-CCP li tapplika għal rikonoxximent. Tali
           oqfsa ta’ rkupru u riżoluzzjoni jenħtieġ li jiġu vvalutati skont gwida u attributi ewlenin
           maqbula internazzjonalment. Meta tkun qed tqis ir-riskju tas-saldu u tal-likwidità,
           jenħtieġ li l-ESMA tagħti attenzjoni partikolari lis-CCPs li aktarx ikunu sistemiċi, fir-
           rigward tal-livell ta’ sigurtà li biha dawn is-CCPs jaċċessaw il-likwidità kif ukoll il-
           pressjoni tal-likwidità fuq il-muniti tal-Unjoni. Filwaqt li s-sigurtà tal-pagamenti u tas-
           saldu tista’ tissaħħaħ permezz tal-użu tat-teknoloġija tar-reġistru distribwit jew ta’
           teknoloġiji reċenti oħra, jenħtieġ li l-ESMA tagħti attenzjoni għar-riskju addizzjonali li
           dan jista’ jġib lis-CCP, b’mod partikolari r-riskju ċibernetiku.
     (5)   In-natura tal-kundizzjonijiet imposti minn CCP sabiex il-parteċipanti tal-ikklirjar
           ikollhom aċċess għas-servizzi tagħha u l-interkonnessjonijiet bejn dawk il-parteċipanti
           tal-ikklirjar għandhom riperkussjonijiet fuq il-mod li bih CCP tista’ tiġi milquta minn
           avveniment avvers fir-rigward ta’ dawn il-parteċipanti. Għalhekk, meta tqis il-kriterju
           stabbilit fil-punt (c) tal-Artikolu 25(2a) tar-Regolament (UE) Nru 648/2012, jenħtieġ li
           l-ESMA tiddetermina sa fejn possibbli l-identità tal-parteċipanti tal-ikklirjar lis-CCP,
           b’mod partikolari meta dik is-CCP tipprovdi servizzi lil parteċipanti tal-ikklirjar
           stabbiliti fl-Unjoni. Jenħtieġ li l-ESMA tiddetermina wkoll is-sehem mis-suq rilevanti
           jew l-importanza relattiva ta’ parteċipanti tal-ikklirjar jew gruppi ta’ parteċipanti tal-
           ikklirjar f’dik is-CCP. Sakemm ikun meħtieġ biex jiġi vvalutat l-impatt li jista’ jkollu
           fuq l-istruttura tas-sħubija tal-ikklirjar, jenħtieġ li l-ESMA tivvaluta l-kundizzjonijiet u
           l-opzjonijiet li bihom is-CCP tipprovdi aċċess għas-servizzi tal-ikklirjar tagħha. Fir-
           rigward ta’ CCP li x’aktarx tkun sistemika għall-Unjoni, jenħtieġ li l-ESMA tivvaluta
           jekk ir-rekwiżiti ġuridiċi u prudenzjali li CCP timponi fuq il-membri tal-ikklirjar
           tagħha humiex stretti biżżejjed.

MT                                                  10                                                      MT
 ---pagebreak---      (6)   Fil-każ ta’ tfixkil ta’ CCP, il-parteċipanti tal-ikklirjar jista’ jkollhom jiddependu,
           kemm direttament kif ukoll indirettament, fuq il-forniment ta’ servizzi simili jew
           identiċi minn CCPs oħra. Għaldaqstant, sabiex tiġi vvalutata l-importanza relattiva tas-
           CCP li tapplika għar-rikonoxximent, jenħtieġ li meta l-ESMA tqis il-kriterju stabbilit
           fil-punt (d) tal-Artikolu 25(2a) tar-Regolament (UE) Nru 648/2012, tiddetermina jekk
           il-parteċipanti tal-ikklirjar jistgħux jissostitwixxu s-servizzi tal-ikklirjar kollha jew
           uħud minnhom ipprovduti minn dik is-CCP b’servizzi pprovduti minn CCPs oħra,
           b’mod partikolari meta s-CCPs alternattivi jkunu awtorizzati jew rikonoxxuti fl-
           Unjoni. Meta l-membri tal-ikklirjar u l-klijenti stabbiliti fl-Unjoni jkunu jistgħu
           jikklirjaw biss ċerti prodotti soġġetti għall-obbligu tal-ikklirjar f’CCP waħda ta’ pajjiż
           terz, jenħtieġ li l-importanza sistemika ta’ dik is-CCP tiġi kkunsidrata b’reqqa kbira
           mill-ESMA.
     (7)   Is-CCPs jistgħu jiġu konnessi f’ħafna modi ma’ infrastrutturi finanzjarji oħra bħal
           CCPs jew depożitarji ċentrali ta’ titoli oħra. Tfixkil ta’ dawn il-konnessjonijiet jista’
           jkollu impatt negattiv fuq il-funzjonament tajjeb tas-CCP. Għalhekk, meta tqis il-
           kriterju stabbilit fil-punt (e) tal-Artikolu 25(2a) tar-Regolament (UE) Nru 648/2012,
           jenħtieġ li l-ESMA tivvaluta l-punt sa fejn is-CCP tkun konnessa ma’ infrastrutturi
           oħra tas-suq finanzjarju jew ma’ istituzzjonijiet finanzjarji oħra b’mod li jista’ jkollu
           impatt fuq l-istabbiltà finanzjarja tal-Unjoni jew ta’ wieħed jew aktar mill-Istati
           Membri tagħha. Meta tagħmel dan, jenħtieġ li l-ESMA tagħti attenzjoni partikolari lil
           dawn il-konnessjonijiet u interdipendenzi ma’ entitajiet li jinsabu fl-Unjoni. Fl-aħħar
           nett, jenħtieġ li l-ESMA tidentifika u tivvaluta n-natura tas-servizzi esternalizzati mis-
           CCP u r-riskju li tali arranġamenti jistgħu joħolqu għas-CCP f’każ li dawn b’xi mod
           jiġu interrotti jew imfixkla.
     (8)   Meta jiġi determinat, bl-użu ta’ indikaturi kwantitattivi oġġettivi, li l-iskopertura tal-
           membri tal-ikklirjar u l-klijenti stabbiliti fl-Unjoni għal CCP hija sinifikanti, jenħtieġ li
           l-ESMA tivvaluta elementi addizzjonali għal kull kriterju. Aktar ma’ CCP tissodisfa
           minn dawn l-indikaturi, aktar ikun probabbli li l-ESMA tikkonkludi li dik is-CCP tkun
           ta’ importanza sistemika għall-istabbiltà finanzjarja tal-Unjoni jew ta’ wieħed jew
           aktar mill-Istati Membri tagħha.
     (9)   Dan ir-Regolament Delegat jenħtieġ li jidħol fis-seħħ b’urġenza biex jiżgura l-
           operazzjonalizzazzjoni l-aktar rapida tar-Regolament (UE) 2019/2099.
     ADOTTAT DAN IR-REGOLAMENT:

                                                Artikolu 1

                      In-natura, id-daqs u l-kumplessità tan-negozju tas-CCP
     1.     Meta tqis il-kriterju stabbilit fil-punt (a) tal-Artikolu 25(2a) tar-Regolament (UE)
            Nru 648/2012, l-ESMA għandha tivvaluta l-elementi li ġejjin:
            (a)   il-pajjiżi li fihom is-CCP tipprovdi jew biħsiebha tipprovdi servizzi;
            (b)   il-punt sa fejn is-CCP tipprovdi servizzi oħrajn flimkien mas-servizzi tal-
                  ikklirjar;
            (c)   it-tip ta’ strumenti finanzjarji kklirjati jew li jridu jiġu kklirjati mis-CCP;
            (d)   jekk l-istrumenti finanzjarji kklirjati jew li jridu jiġu kklirjati mis-CCP humiex
                  soġġetti għall-obbligu tal-ikklirjar skont l-Artikolu 4 tar-Regolament (UE) Nru
                  648/2012;

MT                                                  11                                                     MT
 ---pagebreak---           (e)   il-valuri medji kklirjati mis-CCP matul sena, fil-livelli li ġejjin:
                (i)    Il-livell tas-CCP;
                (ii)   il-livell ta’ kull membru tal-ikklirjar li jkun entità stabbilita fl-Unjoni jew
                       entità li tkun tifforma parti minn grupp soġġett għal superviżjoni
                       konsolidata fl-Unjoni;
                (iii) il-livell ta’ membri tal-ikklirjar stabbiliti barra mill-Unjoni jew li ma
                      jkunux jiffurmaw parti minn grupp soġġett għal superviżjoni konsolidata
                      fl-Unjoni fejn il-membri jikklirjaw f’isem il-klijenti u l-klijenti indiretti
                      stabbiliti fl-Unjoni, b’mod aggregat.
          (f)   jekk is-CCP tkunx lestiet valutazzjoni tal-profil tar-riskju tagħha abbażi ta’
                standards miftiehma internazzjonalment jew mod ieħor, il-metodoloġija użata u
                r-riżultat tal-valutazzjoni.
     2.   Għall-finijiet tal-punt (e) tal-paragrafu 1, l-ESMA għandha tivvaluta l-valuri li ġejjin
          b’mod separat:
          (a)   għal tranżazzjonijiet ta’ titoli (inklużi tranżazzjonijiet ta’ finanzjament ta’ titoli
                skont ir-Regolament (UE) 2015/2365), il-valur ta’ pożizzjonijiet miftuħa jew
                ta’ interess miftuħ;
          (b)   għal tranżazzjonijiet ta' derivattivi nnegozjati f’suq regolat skont it-tifsira tad-
                Direttiva 2014/65/UE, il-valur tal-interess miftuħ jew tal-fatturat;
          (c)   għal tranżazzjonijiet ta' derivattivi barra l-borża (over-the-counter, OTC), l-
                ammont nozzjonali pendenti gross u nett.
          Dawn il-valuri għandhom jiġu vvalutati għal kull munita u għal kull klassi ta’ assi.
     3.   Fejn japplika xi wieħed mill-indikaturi msemmija fl-Artikolu 6, l-ESMA, flimkien
          mal-elementi elenkati fil-paragrafu 1 ta’ dan l-Artikolu, għandha tivvaluta wkoll l-
          elementi li ġejjin:
          (a)   l-istruttura tas-sjieda tas-CCP;
          (b)   meta s-CCP tkun tappartjeni għall-istess grupp bħal dak ta' infrastruttura oħra
                tas-suq finanzjarju, bħal CCP oħra jew depożitorju ċentrali tat-titoli, l-istruttura
                korporattiva tal-grupp li għalih tappartjeni s-CCP;
          (c)   jekk is-CCP tipprovdix servizzi tal-ikklirjar lill-klijenti jew lill-klijenti indiretti
                stabbiliti fl-Unjoni permezz ta’ membri tal-ikklirjar stabbiliti barra mill-Unjoni;
          (d)   in-natura, il-profondità u l-likwidità tas-swieq moqdija u l-livell tal-
                informazzjoni disponibbli dwar id-data adegwata dwar l-ipprezzar għall-
                parteċipanti tas-suq u kull sors ta’ pprezzar aċċettat b’mod ġenerali u
                affidabbli;
          (e)   jekk il-kwotazzjonijiet, il-prezzijiet ta’ talba u offerta prenegozjar u l-
                profonditajiet ta’ interessi ta’ negozjar humiex pubbliċi;
          (f)   jekk il-prezz postnegozjar, il-volum u l-ħin tat-tranżazzjonijiet eżegwiti jew
                konklużi, fuq u barra s-swieq moqdija mis-CCP humiex pubbliċi.

MT                                                 12                                                     MT
 ---pagebreak---                                             Artikolu 2

                           L-effett ta’ nuqqas jew ta’ tfixkil għal CCP
     1.   Meta jitqies il-kriterju stabbilit fil-punt (b) tal-Artikolu 25(2a) tar-Regolament (UE)
          Nru 648/2012, l-ESMA għandha tivvaluta l-elementi li ġejjin:
          (a)   il-kapital, inkluż il-qligħ imfaddal u r-riżervi, tas-CCP;
          (b)   it-tip u l-ammont ta’ kollateral aċċettat u miżmum mis-CCP, it-telf impost
                applikat, il-metodoloġija tat-telf impost korrispondenti, il-muniti li fihom huwa
                ddenominat il-kollateral u l-punt sa fejn il-kollateral huwa pprovdut minn
                entitajiet stabbiliti fl-Unjoni jew li huma parti minn grupp soġġett għal
                superviżjoni konsolidata fl-Unjoni;
          (c)   l-ammont massimu ta’ marġni miġbura mis-CCP f’jum wieħed matul perjodu
                ta’ 365 jum qabel il-valutazzjoni tal-ESMA;
          (d)   l-ammont massimu ta’ marġni miġbura mis-CCP f’jum wieħed matul perjodu
                ta’ 365 jum qabel il-valutazzjoni tal-ESMA minn kull membru tal-ikklirjar li
                tkun entità stabbilita fl-Unjoni jew entità li tkun parti minn grupp soġġett għal
                superviżjoni konsolidata fl-Unjoni, għal kull klassi ta’ assi jew fond tal-
                inadempjenza segregat fejn applikabbli;
          (e)   fejn applikabbli għal kull fond tal-inadempjenza tas-CCP, il-kontribuzzjonijiet
                massimi tal-fond tal-inadempjenza meħtieġa u miżmuma mis-CCP f’jum
                wieħed matul perjodu ta’ 365 jum qabel il-valutazzjoni tal-ESMA;
          (f)   fejn applikabbli għal kull fond tal-inadempjenza tas-CCP, il-kontribuzzjonijiet
                massimi tal-fond tal-inadempjenza meħtieġa u miżmuma mis-CCP f’jum
                wieħed matul perjodu ta’ 365 jum qabel il-valutazzjoni tal-ESMA minn kull
                membru tal-ikklirjar li tkun entità stabbilita fl-Unjoni jew entità parti minn
                grupp soġġett għal superviżjoni konsolidata fl-Unjoni;
          (g)   l-akbar obbligu ta’ pagament stmat f’jum wieħed b’kollox u f’kull munita tal-
                Unjoni li tkun ikkawżata mill-inadempjenza ta’ xi wieħed jew tnejn mill-akbar
                membri tal-ikklirjar singoli (u l-affiljati tagħhom) f’kundizzjonijiet tas-suq
                estremi iżda plawżibbli;
          (h)   l-ammont totali u għal kull munita tal-Unjoni ta’ riżorsi finanzjarji likwidi,
                għall-benefiċċju tas-CCP, separat skont it-tip ta’ riżorsi, inklużi depożiti ta’
                flus, riżorsi impenjati jew mhux impenjati;
          (i)   l-ammont ta’ riżorsi finanzjarji likwidi totali impenjati lis-CCP minn entitajiet
                stabbiliti fl-Unjoni jew li huma parti minn grupp soġġett għal superviżjoni
                konsolidata fl-Unjoni.
     2.   Fejn japplika xi wieħed mill-indikaturi msemmija fl-Artikolu 6, l-ESMA, flimkien
          mal-elementi elenkati fil-paragrafu 1 ta’ dan l-Artikolu, għandha tivvaluta wkoll l-
          elementi li ġejjin:
          (a)   l-identità tal-fornituri tal-likwidità stabbiliti fl-Unjoni jew li jkunu parti minn
                grupp soġġett għal superviżjoni konsolidata fl-Unjoni;
          (b)   il-valuri medji u massimi ta’ kuljum aggregati ta’ pagamenti deħlin u ħerġin
                f’munita tal-Unjoni;

MT                                              13                                                    MT
 ---pagebreak---           (c)   il-punt sa fejn il-flus tal-bank ċentrali jintużaw għas-saldu u l-pagament jew
                jekk entitajiet oħra jintużawx għas-saldu jew għall-pagament;
          (d)   il-punt sa fejn is-CCP tapplika teknoloġiji bħal teknoloġija tar-reġistru
                distribwit fil-proċess tas-saldu/tal-pagament tagħha;
          (e)   il-pjan ta’ rkupru tas-CCP;
          (f)   ir-reġim ta’ riżoluzzjoni applikabbli għas-CCP;
          (g)   jekk ġiex stabbilit grupp ta’ ġestjoni tal-kriżijiet għal dik is-CCP.

                                              Artikolu 3

                          L-istruttura tas-sħubija tal-ikklirjar tas-CCP
     1.   Meta jitqies il-kriterju stabbilit fil-punt (c) tal-Artikolu 25(2a) tar-Regolament (UE)
          Nru 648/2012, l-ESMA għandha tivvaluta dan li ġej:
          (a)   is-sħubija ta’ kklirjar u, meta l-informazzjoni tkun disponibbli, jekk il-klijenti
                jew klijenti indiretti, stabbiliti fl-Unjoni jew li jkunu parti minn grupp soġġett
                għal superviżjoni konsolidata fl-Unjoni jkunux qed jużaw is-servizzi ta’
                kklirjar tas-CCP u f’dan il-każ liema klijenti; kif ukoll
          (b)   l-opzjonijiet differenti disponibbli biex jiġu aċċessati s-servizzi tal-ikklirjar tas-
                CCP (inklużi mudelli differenti ta’ sħubija u ta’ aċċess dirett għall-klijenti),
                kull kundizzjoni għall-għoti, iċ-ċaħda jew it-terminazzjoni tal-aċċess.
     2.   Meta japplika xi wieħed mill-indikaturi msemmija fl-Artikolu 6, l-ESMA, flimkien
          mal-elementi elenkati fil-paragrafu 1 ta’ dan l-Artikolu, għandha speċifikament
          tivvaluta kull rekwiżit ġuridiku jew prudenzjali impost mis-CCP fuq il-membri tal-
          ikklirjar biex jaċċessaw is-servizzi tal-ikklirjar tagħha.

                                              Artikolu 4

                  Servizzi ta’ kklirjar alternattivi pprovduti minn CCPs oħra
     1.   Meta tqis il-kriterju stabbilit fil-punt (d) tal-Artikolu 25(2a) tar-Regolament (UE)
          Nru 648/2012, l-ESMA għandha tivvaluta jekk il-membri tal-ikklirjar u l-klijenti
          stabbiliti fl-Unjoni jistgħux jaċċessaw uħud mis-servizzi tal-ikklirjar jew is-servizzi
          kollha tal-ikklirjar ipprovduti minn CCP permezz ta’ CCPs oħrajn u jekk dawn is-
          CCPs ikunux awtorizzati jew rikonoxxuti skont l-Artikoli 14 u 25 ta’ dak ir-
          Regolament.
     2.   Meta japplika xi wieħed mill-indikaturi msemmija fl-Artikolu 6, l-ESMA, flimkien
          mal-elementi elenkati fil-paragrafu 1 ta’ dan l-Artikolu, għandha tivvaluta wkoll jekk
          is-servizzi pprovduti mis-CCP jkunux relatati ma’ klassi ta’ derivattivi soġġetta
          għall-obbligu tal-ikklirjar skont l-Artikolu 4 tar-Regolament (UE) Nru 648/2012.

MT                                               14                                                      MT
 ---pagebreak---                                                  Artikolu 5

                    Ir-relazzjoni, l-interdipendenzi, jew interazzjonijiet oħra tas-CCP
     1.       Meta tqis il-kriterju stabbilit fil-punt (e) tal-Artikolu 25(2a) tar-Regolament (UE)
              Nru 648/2012, l-ESMA għandha tivvaluta l-ambitu ta’ funzjonijiet, servizzi jew
              attivitajiet li jkunu ġew esternalizzati mis-CCP.
     2.       Meta japplika xi wieħed mill-indikaturi msemmija fl-Artikolu 6, l-ESMA, flimkien
              mal-elementi elenkati fil-paragrafu 1 ta’ dan l-Artikolu, għandha tivvaluta wkoll l-
              elementi li ġejjin:
              (a)   l-effetti possibbli li jista’ jkun hemm fuq l-Unjoni jew fuq wieħed jew aktar
                    mill-Istati Membri tagħha meta l-fornitur ta’ funzjonijiet, servizzi jew
                    attivitajiet esternalizzati ma jkunx kapaċi jikkonforma mal-obbligi tiegħu skont
                    l-arranġamenti ta’ esternalizzazzjoni;
              (b)   jekk is-CCP isservix ċentri tan-negozjar stabbiliti fl-Unjoni;
              (c)   jekk is-CCP għandhiex arranġamenti ta’ interoperabilità jew ftehimiet ta’
                    marġinazzjoni inkroċjata ma’ CCPs stabbiliti fl-Unjoni, jew rabtiet ma’
                    infrastrutturi oħra tas-suq finanzjarju li jinsabu fl-Unjoni jew parteċipazzjoni
                    fihom, bħalma huma d-Depożitarji Ċentrali tat-Titoli jew is-sistemi ta’
                    pagament.

                                                 Artikolu 6

       Indikaturi tal-iskopertura minima tal-membri tal-ikklirjar u l-klijenti stabbiliti fl-Unjoni
                                              għas-CCP
     1.       L-indikaturi għall-finijiet tal-Artikoli minn 1 sa 5 huma dawn li ġejjin:
              (a)   l-interess miftuħ massimu tat-tranżazzjonijiet ta’ titoli, inklużi t-tranżazzjonijiet
                    ta’ finanzjament tat-titoli, jew l-iskambju ta’ derivattivi nnegozjati f’muniti tal-
                    Unjoni kklirjati mis-CCP fuq perjodu ta’ sena qabel il-valutazzjoni jew
                    maħsuba li jiġu kklirjati mis-CCP fuq perjodu ta’ sena wara li tkun saret il-
                    valutazzjoni jkun ta’ aktar minn EUR 1000 biljun;
              (b)   in-nozzjonal massimu pendenti ta’ tranżazzjonijiet ta’ derivattivi barra l-borża
                    denominati f’muniti tal-Unjoni kklirjati mis-CCP fuq perjodu ta’ sena qabel il-
                    valutazzjoni jew maħsuba li jiġu kklirjati mis-CCP fuq perjodu ta’ sena wara li
                    tkun saret il-valutazzjoni jkun ta’ aktar minn EUR 1000 biljun;
              (c)   ir-rekwiżit tal-marġni aggregat medju u l-kontribuzzjonijiet għall-fond tal-
                    inadempjenza għall-kontijiet miżmuma għand is-CCP minn membri tal-
                    ikklirjar li jkunu entitajiet stabbiliti fl-Unjoni jew ikunu parti minn grupp
                    soġġett għal superviżjoni konsolidata fl-Unjoni, ikkalkulat mis-CCP fuq bażi
                    netta fil-livell tal-kont tal-membri tal-ikklirjar fuq perjodu ta’ sentejn qabel il-
                    valutazzjoni jkun ta’ aktar minn EUR 25 biljun;
              (d)   l-akbar obbligu ta’ pagament stmat imwettaq minn entitajiet stabbiliti fl-Unjoni
                    jew li jkunu parti minn grupp soġġett għal superviżjoni konsolidata fl-Unjoni, u
                    kkalkulat fuq perjodu ta’ sena qabel il-valutazzjoni, li jirriżulta mill-
                    inadempjenza ta’ mill-inqas tnejn mill-akbar membri tal-ikklirjar singoli u l-

MT                                                   15                                                     MT
 ---pagebreak---                   affiljati tagħhom, f’kundizzjonijiet tas-suq estremi iżda plawżibbli jkun ta’
                  aktar minn EUR 3 biljun.
             Għall-finijiet tal-punt (d), l-obbligu ta’ pagament għandu jaggrega l-impenji fil-
             muniti kollha tal-Unjoni kkonveriti f’EUR kif meħtieġ.
     2.      L-ESMA tista’ tiddetermina biss, abbażi tal-kriterji speċifikati fl-Artikoli minn 1 sa
             5, li CCP ta’ pajjiż terz tkun CCP ta’ Grad 2 meta tal-inqas wieħed mill-indikaturi
             fil-paragrafu 1 ikun issodisfat.

                                              Artikolu 7

                                            Dħul fis-seħħ
     Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-
     Ġurnal Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 14.7.2020

                                                Għall-Kummissjoni
                                                Il-President
                                                Ursula VON DER LEYEN

MT                                                16                                                  MT